section_heading: Stanovništvo
paragraph_text: Većina od 1,4 milijuna stanovnika države su Kačini, također poznati kao Jinghpaw, a u državi službeno postoji još 13 etničkih skupina, uključujući Bamare, Rawang, Lisu, Zaiwa, Maru, Yaywin, Lawngwaw, Lachyit i Shane. Preko jednog vijeka nije bilo popisa stanovništva. Službene vladine statistike tvrde da je 57,8% stanovnika budističke, a 36,4% kršćanske vjere. Kačinski jezik je lingua franca države, te se koristi pismo temeljeno na latinici.